REPUBLIKA HRVATSKA

PRIMORSKO-GORANSKA ŽUPANIJA

OPĆINA PUNAT

**II. IZMJENE I DOPUNE PROGRAMA**

**održavanja komunalne infrastrukture na području Općine Punat u 2020. godini**

Sadržaj:

1. Pravni temelj za donošenje akta i obrazloženje;
2. Prijedlog II. Izmjena i dopuna Programa održavanja komunalne infrastrukture na području Općine Punat u 2020. godini

Predlagatelj:
općinski načelnik

Punat, prosinac 2020. godine

PRAVNI TEMELJ ZA DONOŠENJE AKTA

 Članak 72. Zakona o komunalnom gospodarstvu („Narodne novine“ broj 68/18, 110/18 i 32/20) i članak 31. Statuta Općine Punat („Službene novine Primorsko- goranske županije“ broj 8/18, 10/19 i 3/20).

OBRAZLOŽENJE

 Temeljem članka 72. Zakona o komunalnom gospodarstvu („Narodne novine“ broj 68/18, 110/18 i 32/20), predstavničko tijelo jedinice lokalne samouprave za kalendarsku godinu, u skladu s predvidivim sredstvima i izvorima financiranja, donosi Program održavanja komunalne infrastrukture.

 U odnosu na Program održavanja komunalne infrastrukture na području Općine Punat u 2020. godini („Službene novine Primorsko goranske županije“ broj 34/19 i 21/20) predlažu se sljedeće izmjene:

* Brisanje aktivnosti izvanredno održavanje nerazvrstanih cesta na poziciji R205 s obzirom da do kraja 2020. godine neće biti potrebe za provedbom izvanrednog održavanje nerazvrstanih cesta (smanjenje 50.000,00 kn)
* povećanje iznosa za 7.552,57 kn na R204 – izvanredna održavanja javnih površina na kojima nije dopušten pomet motornim vozilima radi pojačanog održavanja u 2020. godini
* povećanje iznosa za 13.000,00 kn na R206 – redovito održavanje građevina javne odvodnje oborinskih voda radi povećanog obima održavanja u 2020. godini

Sve gore navedene stavke mijenjaju se sukladno planiranom izvršenju do kraja 2020. godine.

Sukladno gore navedenom smanjenju iznosa za provedbu aktivnosti korigirani su izvori financiranja i rekapitulacija izvora financiranja na način da je smanjeno financiranje sredstvima komunalne naknade, a za 100.000,00 kn povećano je financiranje sredstvima ekološke pristojbe.

Predloženo ukupno smanjenje programskih aktivnosti iznosi 29.447,43 kn.

S obzirom da II. Izmjene i dopune Proračuna Općine Punat za 2020. godinu s projekcijama za 2021. i 2022. godinu stupaju na snagu prvog dana od dana objave u Službenim novinama Primorsko-goranske županije predlaže se da i ove II. Izmjene i dopune Programa stupe na snagu prvog dana od dana objave.

Slijedom navedenog, predlaže se Općinskom vijeću donošenje Programa kao u prijedlogu.